tomron87/hebrew-wikipedia-sentences-corpus huggingface dataset:
סיפר למשפחת קאלן על כך שג'יימס ירדוף אחר בלה בכל מקרה, משום שהוא גשש.
נהרג בידי אנשי הזאב בספר השני.
סטפני מאייר הסבירה, כי התפוח שעל העטיפה מסמל את הפרי האסור מספר בראשית.
התפוח מסמל את האהבה האסורה של אדוארד ובלה, כמו הפרי של עץ הדעת.
בנוסף, התפוח מסמל גם בחירה - בחירתה של בלה להקריב עצמה למען אהבתה לאדוארד במקום לעזוב אותו.
דמדומים זכה בהכרה ובכבוד רב, לרבות:
בחירת העורך של "הניו יורק טיימס"
הספר הטוב של השנה במגזין "פבלישרס ויקלי"
דמדומים עובד לסרט על ידי Summit Entertainment ובוים על ידי קתרין הרדוויק.
קריסטין סטיוארט משחקת את איזבלה סוון ורוברט פטינסון משחק את אדוארד קאלן.
התסריט נכתב על ידי מליסה רוזנברג.
הסרט יצא בארצות הברית ב-21 בנובמבר2008 ובישראל ב-18 בדצמבר.
כל ספרי הסדרה עובדו לסרטים.
העיבוד הקולנועי, הספר דמדומים, וכן ספרים נוספים בסדרה, זכו למספר פרודיות, כגון הערפד הראשון שלי.
מעבר לסדרת "דמדומים", כתבה מאייר שני ספרים נוספים שעוסקים בעולם הערפדים:
מאייר תכננה להוציא ספר המציג את אירועי דמדומים מנקודת מבטו של אדוארד קאלן, בניגוד ל"דמדומים" שנכתב מנקודת מבטה של בלה סוואן.
מאייר נתנה לבמאית של "דמדומים", קתרין הארדוויק, ולרוברט פטינסון, המגלם את דמותו של אדוארד, לקרוא כמה פרקים מ"שמש חצות", בזמן צילום הסרט.
12 פרקים דלפו לאינטרנט וכתוצאה מכך עצרה מאייר את כתיבת הספר.
אחר כך מאייר החליטה להוציא את כל הפרקים לאינטרנט.
באתר הרשמי שלה יש אפשרות להוריד את הספר.
החיים השניים הקצרים של ברי טאנר
"החיים השניים הקצרים של ברי טאנר" עוסק בקורותיה של ערפדה שנוצרה במהלך הספר השלישי בסדרת "דמדומים", ליקוי חמה.
הספר תוכנן כתוספת למדריך הסדרה, אולם לאור גודלו החליטה מאייר להוציאו כספר נפרד.
הספר יצא לאור ביוני 2010 וכיכב ברשימת רבי המכר של העיתון USA Today.
דמדומים הוא סרט פנטזיה העוסק בערפדים משנת 2008, המבוסס על הרומן הפופולרי של סטפני מאייר באותו שם.
הסרט בוים על ידי קתרין הארדוויק ומככבים בו קריסטן סטיוארט ורוברט פטינסון.
זהו הסרט הראשון בסדרת הסרטים "דמדומים".
סרט זה מתמקד בפיתוח מערכת היחסים בין איזבלה (בלה) סוואן (נערה בת-אנוש) ואדוארד קאלן (ערפד), והמאמצים של אדוארד ומשפחתו לשמור על בלה מפני חבורה של ערפדים מרושעים.
"דמדומים" יצא לאקרנים ב-21 בנובמבר 2008, וגרף מעל 392 מיליון דולר ברחבי העולם.
בעקבות ההצלחה של הסרט, "מולד הירח" ו"ליקוי חמה", שני הרומנים הבאים בסדרה, הופקו כסרטים בשנה שלאחר מכן.
איזבלה "בלה" סוואן נערה בת ה-17 עוברת לפורקס, עיירה קטנה במדינת וושינגטון, ארצות הברית, לחיות עם אביה, צ'רלי.
היא מתיידדת במהרה עם תלמידים בבית הספר החדש שלה, אבל היא מסוקרנת לגבי בן כיתתה, אדוארד, אשר נותן לבלה את ההרגשה שהוא שונא אותה.
יום אחד, רכב מסוג ואן כמעט פוגע בבלה בחניון בית הספר, אך באופן בלתי מוסבר אדוארד, שהיה מרוחק מהמקום, מגיע אליה ועוצר את הרכב בידו בלי לגרום נזק לעצמו או לבלה.
מאוחר יותר הוא מסרב להסביר מעשה זה לבלה ומזהיר אותה מלהתיידד איתו.
בלה מתחילה להתיידד עם אדוארד ושמה לב לפרטים משונים: הוא קר, קורא מחשבות, חזק ומהיר באופן יוצא דופן, ומדבר כאלו הוא מתקופה אחרת.
בסופו של דבר בלה מגלה שאדוארד הוא ערפד.
הזוג מתאהב, ואדוארד מציג את בלה למשפחת הערפדים שלו: קרלייל, אסמה, אליס, ג'ספר, אמט ורוזלי.
משפחת קאלן היא משפחת ערפדים מיוחדת, אשר נמנעת מדם אדם ומגבילה את עצמה לדם בעלי חיים.
זמן קצר לאחר מכן, שלושה ערפדים נוודים - ג'יימס, ויקטוריה ולורנט - מגיעים לפורקס.
ג'יימס, ערפד צייד, מסוקרן מהעובדה שאדוארד מגן על בת אנוש ורוצה לצוד את בלה לשם האתגר.
אדוארד ומשפחתו מסכנים את חייהם כדי להגן עליה, אבל ג'יימס מפתה אותה למלכודת בטענה שהוא מחזיק כבת ערובה את אמה.
הוא תוקף את בלה ונושך את ידה, אבל אדוארד, יחד עם שאר בני משפחת קאלן, מגיע לפני שהוא יכול להרוג אותה.
ג'יימס נהרג, ואדוארד מוצץ את הארס של ג'יימס מפרק כף ידה של בלה, ומונע ממנה להפוך לערפדית, בעודו נלחם בעצמו שלא לשתות את דמה.
בלה מבטאת את רצונה להפוך לערפדית, אך אדוארד מסרב לה.
הסרט מסתיים בוויקטוריה הצופה בזוג רוקד בנשף בית הספר, ומתכננת את נקמתה על מותו של ג'יימס, בן זוגה.
בלה סוואן (קריסטן סטיוארט) - נערה בת 17 שהוריה גרושים, אשר עוברת לעיירה הקטנה פורקס, וושינגטון מפיניקס ומתאהבת בערפד, אדוארד קאלן, וחייהם הופכים להיות שזורים אלה באלה.
חייה נמצאים בסכנה לאחר שערפד סדיסטי בשם ג'יימס, מחליט לרדוף אותה.
בלה בעלת יכולת מיוחדת - אי אפשר לקרוא את המחשבות שלה והיא מהווה מגן אנושי.
אדוארד קאלן (רוברט פטינסון) - ערפד בן 109 שהשתנה בשנת 1918, ועדיין נראה בן 17. הוא מושא אהבתה של בלה, ובסופו של דבר מתאהב בה.
יש לו היכולת לקרוא מחשבות, למעט אלה של בלה, יחד עם מהירות וכוח על אנושי.
צ'רלי סוואן (בילי בורק) - אביה של בלה ומפקד המשטרה של העיירה פורקס.
קרלאייל קאלן (פיטר פצ'ינלי) - ערפד רחום בן 362 פלוס שנראה שהוא בשנות ה-30 המוקדמות לחייו.
הוא משמש כרופא העיירה והוא דמות האב של משפחת קאלן.
קרלאייל הוא שהפך את כל המשפחה לערפדים אחרי שניסה להציל אותם ממוות בתור בני אדם.
מאמין שהערפדים צריכים לאכול רק חיות ולא לפגוע בבני אדם.
אסמה קאלן (אליזבת ריזר) - אשתו הערפדית של קרלייל ודמות אם למשפחת קאלן.
ג'יימס (קאם ג'יגנדה) - מנהיגם של קבוצת ערפדים נוודים שיש ברצונם להרוג את בלה.
הוא בן זוגה של ויקטוריה וגשש מחונן, בשל חושיו שאין דומה להם.
אליס קאלן (אשלי גרין) - ערפדית היכולה לראות את העתיד בהתבסס על החלטות שאנשים עושים.
חמודה מתוקה, אופטימית ואוהבת את בלה.
רוזלי קאלן (ניקי ריד) - בת משפחת קאלן המתוארת כאדם הכי יפה בעולם.
היא עוינת כלפי בלה לאורך הסרט כולו היות שלבלה הייתה אפשרות לבחור בחיים נורמליים של בני אדם, ואילו לה לא.
אמט קאלן (קלן לוץ) - הערפד החזק ביותר מבחינה פיזית של המשפחה.
ג'ספר וויטלוק (ג'קסון ראת'בון) - חבר של משפחת קאלן היכול לתפעל רגשות.
הוא החבר החדש של משפחת קאלן, ואין לו חושו, ולכן יש לו קושי רב בלשמור על אורח חייהם בשתיית דם בעלי חיים במקום בני אדם.
קשה לו לעמוד בפני דמה של בלה.
ג'ייקוב בלאק (טיילור לאוטנר) - חבר ילדות של בלה וחבר בשבט קוויליוט.
מאוהב בבלה וחפץ בתשומת ליבה.
מתחרה נגד אדוארד על בלה.
הופך לאיש זאב בסרט השני.
ויקטוריה (רייצ'ל לפבר) - בת זוגו של ג'יימס, בעלת חוש הישרדות על טבעי (על פי מילותיו של אדוארד קאלן), מסייעת לו בספר הראשון ללכוד את בלה בכך שמחפשת עליה מידע ופרטים.
בספר השני והשלישי מנסה לנקום באדוארד על כך שהרג את ג'יימס כאשר היא מנסה להגיע אל בלה ולהרוג אותה.
בילי בלאק (גיל ברמינגהאם) - סבו של ג'ייק.
לורנט (אדי גטהאגי) - הערפד היותר מתורבת בחבורה של ג'יימס.
רנה דווייר (שרה קלארק) - אמה של בלה המתגוררת באריזונה עם בעלה החדש, פיל.
הסרט היה בפיתוח במשך כשלוש שנים בסרטי פרמאונט, במהלכן נכתב עיבוד קולנועי השונה מהרומן.
"Summit Entertainment" רכשו את הזכויות על הרומן לאחר שלוש שנים.
מליסה רוזנברג כתבה חדש עיבוד של הרומן זמן קצר לפני שביתת איגוד התסריטאים האמריקאי (2007–2008) וביקשה להיות נאמנה לעלילה של הרומן.
הצילומים ארכו 44 ימים והסתיימו ב-2 במאי 2008. הסרט צולם בעיקר באורגון.
הפסקול של הסרט Twilight, יצא לאור ב-4 בנובמבר 2008. בארצות הברית, זכה הפסקול למעמד של פלטינה כפולה, וזאת בשל שמכר למעלה משני מיליון עותקים.
הסינגל הראשון מתוכו "Decode", שיצא ב-21 באוקטובר 2008, בוצע על ידי הלהקה פאראמור.
הסינגל השני "", בוצע על ידי פרי פארל.
דמדומים 2: ירח חדש הוא סרט קולנוע אמריקאי שיצא לאקרנים בארצות הברית ב-20 בנובמבר 2009 ומבוסס על הספר מולד הירח של סטפני מאייר.
הסרט מהווה המשך לסרט דמדומים, והוא הסרט השני בסדרת הסרטים המבוססת על סדרת הערפדים המצליחה דמדומים.
ביום ההקרנה הראשון הניב הסרט הכנסות של 72.7 מיליון דולר, ובכך שבר את שיא ההכנסות ליום הקרנה ראשון, בו החזיק עד אז הסרט "האביר האפל".
בסוף השבוע הראשון להקרנתו בארצות הברית גרף הסרט הכנסות של 142.8 מיליון דולר, ובכך הפך לסרט השישי המכניס ביותר בכל הזמנים (אחרי "עולם היורה" "מהיר ועצבני 7", קפטן אמריקה: חיל החורף, "האביר האפל" ו"ספיידרמן 3").
הסרט מתחיל ביום הולדתה ה-18 של בלה סוון.
תחילה בלה חולמת חלום שבו היא ואדוארד פוסעים ביחד בשדה עד שהיא שמה לב כי בעודו הוא נשאר צעיר, היא אישה מבוגרת.
אדוארד ומשפחתו הערפדית עורכים לבלה מסיבת יום הולדת בביתם.
במהלך האירוע, בלה נחתכת מעטיפת מתנה, וג'ספר, אחיו המאומץ של אדוארד, אשר נחשב "ערפד חדש", מתקשה לשלוט על עצמו ומנסה להרוג אותה.
בסופו של דבר, משפחת קאלן משתלטת על ג'ספר, אך המקרה גורם לאדוארד להבין כי נוכחותם בקרבת בלה מסכנת אותה ולכן הם עוזבים את פורקס.
כתוצאה מעזיבת אדוארד, לבלה נשבר הלב והיא נכנסת לדיכאון שגורם לה להסתגר ולהתבודד.
חבריה לכיתה שמים לב למצבה, אך לא מבינים את מהותו ולא מצליחים לעודד אותה.
בהמשך,דרך ההתמודדות העיקרית של בלה היא בקשר החברתי שהיא רוקמת בחודשים הבאים עם ג'ייקוב בלאק, חבר משפחה משמורת לה-פוש.
בחודשים היא מבלה יותר ויותר עם ג'ייקוב עד שהיא מגלה שג'ייקוב הוא איש זאב ושבקרב אנשי שמורת לה-פוש קיימים אנשי זאב נוספים, המהווים חלק מלהקת השמורה.
בהמשך היא מבינה כי אנשי הזאב הם מעין "תגובה טבעית" לנוכחותם של ערפדים עוינים, וככל שמתרבים הערפדים באזור כך יותר ויותר נערים מהשבט האינדיאני קווילוט בשמורת לה-פוש חווים את השינוי שהופך אותם לאנשי זאב.
בהמשך הסרט, ג'ייקוב וחבריו ללהקה מגנים על בלה מהערפדים לורנט וויקטוריה, ערפדה שמנסה לנקום את הריגתו של בן זוגה ג'יימס על ידי משפחת קאלן, בסרט הקודם בסדרה.
דרך נוספת שבלה מנסה להתמודד עם עזיבתו של אדוארד היא על ידי העמדתה בסיכון, למשל לאחר תיקון של האופנוע של ג'יקוב, בלה מבקשת לרכוב עליו וכאשר היא מאיצה ומעמידה עצמה בסכנה, היא רואה בעיני רוחה את דמותו של אדוארד המנסה להגן עליה ולכן היא מתחילה לחפש בכוונה אתגרים וסכנות.
התמודדות זו מביאה את בלה לצאת לבילוי בים סוער עם חברתו של ג'ייקוב אשר במהלכו היא קופצת מראש הצוק אל המפרץ מתחתיו.
בלה כמעט וטובעת, אך ג'ייקוב צולל אחריה ומושה אותה מהמים.
במקביל, אליס, אחותו של אדוארד, שהתברכה בכישרון לראות חזיונות מן העתיד, רואה בחזיון את בלה קופצת אך לא ראתה אותה יוצאת מן המים ולכן מסיקה כי בלה התאבדה.
בעקבות זאת, אליס חוזרת לפורקס כדי לנחם צ'ארלי, אך להפתעתה מגלה את בלה חיה.
ג'ייקוב מגיע לביתה של בלה על מנת לבדוק מיהו הערפד שהריח, כשהחזיר אותה לביתה, והטלפון בבית סוון מצלצל.
ג'ייקוב מוסר למתקשר שאביה של בלה מארגן לוויה לחברו ויוצר מצג שווא לאדוארד,שהתקשר, כאילו בלה אכן התאבדה.
אדוארד, שמוטרד מהתאבדותה כביכול של אהובתו, טס לאיטליה על מנת להתגרות בוולטורי, משפחת המלוכה של ערפדים, כדי שזאת תהרוג אותו.
בעקבות זאת אליס ובלה נוסעות לאיטליה על מנת להציל את אדוארד.
הן מגיעות בדיוק בזמן כדי לעצור אותו מחשיפת זהותו הערפדית מול קהל אנושי, עבירה שהייתה מחייבת את הוולטרי להרוג את אדוארד.
לאחר שבלה עוצרת את אדוארד, הוולטרי מזמנים את שניהם ובלה מוצגת בפניהם, כשאלה מנסים לבדוק את מידת השפעת כוחותיהם על בלה : ארו, אחד מהוולטרי יודע כמו אדוארד לקרוא מחשבות, ומסוגל לקרוא כל מחשבה שעברה אי פעם בראשו של אדם בנגיעה אחת.
הוא מנסה להפעיל את כוחו על בלה ונכשל.
ג'יין, בעלת יכולת לגרום כאב על ידי מבט, מנסה להפעיל את כוחה על בלה ואף היא אינה מצליחה.
הוולטרי מגיעים למסקנה שיש להרוג את בלה, או לשנות אותה לערפדה משום שהיא יודעת יותר מדי.
אליס מוכיחה לארו שבלה אכן תשתנה על ידי אחד מהקאלנים בכך שהיא מראה לארו חיזיון שהיה לה בעבר בו רואים את אדוארד ובלה רצים כערפדים.
הוולטרי מוותרים על ההריגה בתנאי שבלה תהפוך לערפדה ומזהירים אותם שלא יתנו הזדמנות שנייה.
המשפחה חוזרת לפורקס, שם אדוארד מספר לבלה שתמיד אהב אותה, ובמקביל ג'ייקוב מגלה לבלה שהתאהב בה גם כן.
בלה מחליטה בלי שום היסוס שהיא בוחרת באדוארד ואומרת זאת לג'ייקוב.
אדוארד מסביר לבלה מדוע עזב אותה.
היא סולחת לו והקאלנים מכריעים בהצבעה על הפיכתה בעתיד של בלה לערפדה, למרות התנגדותו של אדוארד.
בסופו של דבר, מציע אדוארד לבלה שתי אפשרויות: אחת, קארלייל, אב המשפחה,"ישנה" אותה לאחר סיום לימודיה, ושנייה, שהוא בעצמו יעשה זאת, אם תתחתן איתו.
איזבלה סוואן (קריסטן סטיוארט) - נערה מתבגרת הנופלת לתוך דיכאון עמוק אחרי שאהובה, אדוארד קאלן, עוזב אותה.
החברות שלה עם ג'ייקוב בלאק מתרחבת כשהיא מבינה שהוא יכול לתקן את החור שנותר פתוח על ידי אדוארד.
אדוארד קאלן (רוברט פטינסון) - חברה הערפד של בלה העוזב בפתאומיות את העיר כדי להגן עליה.
ג'ייקוב בלאק (טיילור לאוטנר) - ידידה של בלה המקל את הכאב שלה על אובדן אדוארד.
הוא מגלה לבלה כי הוא חלק מלהקה של אנשי זאב שמטרתה העיקרית היא להגן עליה מפני הערפדים לורנט וויקטוריה.
אליס קאלן (אשלי גרין) - חברה במשפחת קאלן היכולה לראות חזיונות של העתיד, ומפתחת ידידות עמוקה עם בלה.
ויקטוריה (רייצ'ל לפבר) - ערפדית שרוצה להרוג את בלה כדי לנקום את מות בן הזוג שלה, ג'יימס.
צ'רלי סוואן (בילי בורק) - אביה של בלה ומפקד המשטרה של פורקס.
ארו (מייקל שין) - מנהיג של חבורת ערפדים איטלקית עתיקה הידועה בשם הוולטורי.
ג'יין (דקוטה פנינג) - שומרת של הוולטורי שיש לה את היכולת לענות אנשים עם אשליות של כאב.
קרלייל קאלן (פיטר פצ'ינלי) - מנהיג ודמות אב של משפחת קאלן.
אסמה קאלן (אליזבת ריזר) - אשתו של קרלייל ודמות אם למשפחת קאלן.
ג'ספר הייל (ג'קסון ראת'בון) - חבר במשפחת קאלן הצמא לדם של בלה אחרי שהיא מקבלת חתך נייר.
פליקס הוולטרי (דניאל קודמור) - חבר בגזע הוולטורי בעל כוח על אנושי.
אמט קאלן (קלן לוץ) - חבר במשפחת קאלן.
רוזלי הייל (ניקי ריד) - חברה במשפחת קאלן, המרגישה שנאה וקנאה חזקה כלפי בלה.
לורנט (אדי גטהאגי) - ערפד שגם מנסה להרוג את בלה.
הארי קלירווטר (גרהאם גרין) - בכיר של השבט קוויליוט.
ג'סיקה סטנלי (אנה קנדריק) - חברתה של בלה.
מייק ניוטון (מייקל ולץ) - חבר של בלה שמאוהב בה.
הוא מצטרף אליה לדייט עם ג'ייקוב.
אריק יורקי (ג'סטין צ'ון) - חבר של בלה.
אנג'לה ובר (כריסטיאן סראטוס) - חברה של בלה.
קאיוס (ג'יימי קמפבל באוור) - אחד מהמנהיגים של הוולטורי.
דמדומים 3: ליקוי חמה הוא סרט פנטזיה רומנטי אמריקאי משנת 2010 המבוסס על הרומן "ליקוי חמה" מאת סטפני מאייר.
"Summit Entertainment" אישרו את הסרט בפברואר 2009. הסרט בוים על ידי דייוויד סלייד ומככבים בו קריסטן סטיוארט, רוברט פטינסון וטיילור לאוטנר כבלה סוואן, אדוארד קאלן וג'ייקוב בלאק.
מליסה רוזנברג, אשר כתבה את התסריטים לשני הסרטים הקודמים, חזרה כתסריטאית.
הצילומים החלו ב-17 באוגוסט 2009 והסתיימו בסוף אוקטובר, כשחודש לאחר מכן החל פוסט-פרודקשן.
הסרט יצא ברחבי העולם ב-30 ביוני 2010 בבתי קולנוע, והיה הסרט הראשון בסדרה לצאת ב-IMAX.
בסרט ממשיך סיפור האהבה בין אדוארד קאלן הערפד, לבין בלה סוואן, נערה אנושית בת 18, שגרה עם אביה בפורקס.
בסרט זה בלה מתקרבת לג'ייקוב בלאק, איש זאב, ומעוניינת בידידותו, בעוד הוא מעוניין בקשר רומנטי.
בלה נדרשת לבחור בין ג'ייקוב לאדוארד, ובכך גם לקבוע האם תהפוך לערפדה או תישאר אנושית.
בלה בוחרת לבסוף להינשא לאדוארד.
בסרט מופיעה דמותה של ערפדה בשם ויקטוריה; בעבר אדוארד הרג את ג'יימס, בן זוגה.
ויקטוריה מנסה להרוג את בלה כנקמה על כך.
הערפדים ואנשי הזאב בפורקס ובסביבתה מתאחדים כדי להגן על בלה מפני ויקטוריה, ואילו ויקטוריה מקימה צבא ערפדים חדשים שיילחם במשפחת הערפדים קאלן ויהרוג את בלה.
שני הצדדים מתאמנים לקראת הקרב.
ג'ייקוב מגלה שבלה בחרה באדוארד על פניו, ורוצה למות בקרב.
בלה מנסה לעצור אותו, מסבירה לו כמה הוא חשוב לה ומבקשת ממנו לנשק אותה; היא חשה שהיא מאוהבת גם בו, אך לבסוף נשארת עם אדוארד.
במהלך הקרב אנשי הזאב ומשפחת קאלן מנצחים בקלות את צבאה של ויקטוריה.
ויקטוריה, שהשתמשה בקרב כהסחת דעת, מגיעה לצד ערפד בשם ריילי, אל המקום שבו בלה ואדוארד מסתתרים, ומנסה להרוג את בלה.
סת', איש הזאב, הורג את ריילי.
ויקטוריה נשארת לבד ומנסה לברוח.
אדוארד תופס אותה, הורג אותה ושורף את גופתה.
לאחר הקרב מתברר שג'ייקוב, איש הזאב, נפצע בכל פלג גופו הימני.
בלה מבקרת אותו והשניים מנסים לשמור על ידידותם.
אך לאחר שאדוארד שולח לג'ייקוב הזמנה לחתונה שלו ושל בלה, הוא עוזב את ביתו ומתרחק מבלה.
קריסטן סטיוארט - בלה סוואן
רוברט פטינסון - אדוארד קאלן
טיילור לאוטנר - ג'ייקוב בלאק
ברייס דאלאס הווארד - ויקטוריה
בילי בורק - צ'רלי סוואן
פיטר פצ'ינלי - קרלייל קאלן
אליזבת ריזר - אסמה קאלן
ג'קסון ראת'בון - ג'ספר הייל
קלן לוץ - אמט קאלן
אשלי גרין - אליס קאלן
ניקי ריד - רוזלי הייל
אנה קנדריק - ג'סיקה סטנלי
מייקל ולץ - מייק ניוטון
ג'סטין צ'ון - אריק יורקי
כריסטיאן סראטוס - אנג'לה ובר
זאווייר סמואל - ריילי בירס
שרה קלארק - רנה דווייר
גיל ברמינגהאם - בילי בלאק
הביקורות על הסרט היו מעורבות, אבל חמות יותר מהביקורות של קודמו, ירח חדש.
הסרט קיבל דירוג ממוצע של 48% באתר Rotten Tomatoes, בהתבסס על 246 ביקורות, עם ציון של 5.50 מתוך 10. באתר Metacritic, הסרט קיבל דירוג ממוצע של 58 מתוך 100.
דמדומים הם פרק הזמן שבין השחר ובין הזריחה, ובין השקיעה לבין צאת הכוכבים.
הדמדומים מתרחשים לפני הזריחה ולאחר השקיעה, כאשר קרני השמש המגיעים אל האטמוספירה מאירים מעט את כיפת השמיים ומוחזרים בחלקם לעבר אדמת כדור הארץ.
משך הדמדומים לפני הזריחה ולאחר השקיעה מושפע בעיקר מקו הרוחב.
באזור הארקטי והאנטארקטי יכולים הדמדומים להימשך מספר שעות.
יש המייחסים לאור הדמדומים נופך רומנטי או קסום, ולכן הם מונצחים לעיתים בצילומים ובציורים.
הדמדומים האזרחיים (civil twilight) הם פרק הזמן שבמהלכו קו האופק ועצמים ארציים נראים בבירור, וכך גם גרמי שמיים בהירים במיוחד, בהם גם כוכב הלכת נוגה, המכונה "כוכב השחר" או "כוכב הערב".
ככלל ניתן לבצע פעילות מחוץ לבית.
בבוקר מתחיל שלב זה כאשר מרכזה של השמש נמצא 6° מתחת לאופק ועד שהוא מגיע לקו האופק ברגע הזריחה.
לעת ערב מתחילים הדמדומים האזרחיים בשקיעה, כאשר מרכזה של השמש עובר את קו האופק ועד שהוא מגיע 6° מתחתיו.
דמדומים ימיים (Nautical twilight) מתרחשים לפני הזריחה ולאחר השקיעה, כאשר מרכזה של השמש נמצא בין 6° ו-12° מתחת לאופק.
ככלל, המונח מתייחס לזמן שבו עדיין ניתן לנווט בים על פי תצפית לעבר קו האופק ובהתבסס על גרמי שמיים מהימנים.
בתנאים אטמוספיריים טובים, ניתן להבחין בקווי המתאר של עצמים ארציים אך לא בפרטיהם.
דמדומים אסטרונומיים (Astronomical twilight) מוגדרים כפרקי הזמן בערב ולפנות שחר, כאשר מרכזה של השמש נמצא בין 12° ו-18° מתחת לאופק.
ככלל, בטרם תחילתו של שלב זה בבוקר, או עם סיומו לעת ערב, השמיים חשוכים לחלוטין, אם כי רוב בני האדם יגדירו את השמיים כחשוכים כבר בשלב זה בבוקר או בערב.
בשלב זה ניתן לבצע תצפיות אסטרונומיות לעבר מקורות אור ברורים, אם כי בשביל לצפות בגרמי שמיים חיוורים במיוחד, יש צורך להמתין עד תום הדמדומים האסטרונומיים או להקדים את תחילתם.
במאדים נמשך זמן הדמדומים בערך שעתיים לפני הזריחה ולאחר השקיעה, עקב אבק גבוה באטמוספירה שמפזר אור לחלק החשוך של הכוכב.
דבר דומה קורה בכדור הארץ בזמן התפרצות געשית.
דמה אנדויה (Dame N'Doye; נולד ב-21 בפברואר 1985 בצ'ס) הוא כדורגלן עבר סנגלי ששיחק כחלוץ.
דמה הוא אחיו הצעיר של הכדורגלן אוסמן אנדויה.
אנדויה החל את קריירת הכדורגל שלו במועדון הסנגלי ז'אן ד'ארק בשנת 2003, ושיחק בו 3 עונות.
בשנת 2006, הוא עבר למועדון הכדורגל הקטרי אל-סד תמורת 500,000 אירו.
אחרי עונה אחת בלבד בקטר במהלכה זכה בדאבל הקטרי, אנדויה החליט שברצונו לעבור לשחק באירופה וכך חתם בקבוצה הפורטוגלית אקדמיקה דה קוימברה.
בעונתו הראשונה בפורטוגל, כבש 9 שערים ב-24 משחקים.
לאחר עונת הבכורה המוצלחת שלו באירופה, הוא עבר למועדון הצמרת היווני פנאתינאיקוס תמורת 800,000 אירו.
בפנאתינייקוס שיחק אנדויה עונה אחת ולאחר שמאמנו האנק טן קאטה לא הכלילו בתוכניות הקבוצה לעונה הבאה, חתם באוגוסט 2008, במועדון היווני הצנוע יותר OFI כריתים.
בכרתים, אנדויה שיחק ב-15 משחקי ליגה בהם כבש 7 שערים.
קופנהגן, על חוזה לארבע וחצי שנים, תמורת סכום המוערך בכ-2 מיליון אירו.
במהלך שתי עונותיו הראשונות בדנמרק, אנדויה היה לחלק מהותי בחוד הקבוצה, לה סייע לכבוש כמות נכבדת של שערים חשובים בדרך לזכייה בשני תוארי אליפות ליגת העל הדנית רצופים ובגביע הדני.
לאחר שבעונת 2010–2011, כבש שער אשר הבטיח את ניצחונה של קופנהגן על רובין קאזאן הרוסית במסגרת ליגת האלופות, ועוד שער נגד מועדונו היווני לשעבר פנאתינייקוס, גם כן בליגת האלופות, שמו של אנדויה נקשר עם מספר מועדונים בכירים באירופה כמו א.ז.
באוגוסט 2012 עבר ללוקומוטיב מוסקבה תמורת 5.5 מיליון יורו.
בפברואר 2015 חתם בהאל סיטי.
באוגוסט 2015 עבר לטרבזונספור הטורקית.
דמדומים היא סדרת ספרי פנטזיה ורומנטיקה, שנכתבו על ידי הסופרת האמריקאית, סטפני מאייר.
הסדרה עוקבת אחר תקופה בחייה של איזבלה "בלה" סוון, נערה שעברה לפורקס, וושינגטון, ומתאהבת באדוארד קאלן, ערפד בן 109 שנה.
הסדרה מסופרת בעיקר מנקודת מבטה של בלה, חוץ מחלקים נבחרים שמסופרים על ידי הדמות ג'ייקוב בלאק, איש זאב.
Midnight Sun, הספר החמישי בסדרה שראה אור באוגוסט 2020 באנגלית, מספר למעשה את הסיפור של הספר הראשון, דמדומים, מנקודת מבטו של אדוארד קאלן.
הנובלה, The Short Second Life of Bree Tanner, שמספרת את סיפורה של ערפדית צעירה שהוזכרה בליקוי חמה, יצא לאור ב-5 ביוני 2010. "סאגת דמדומים: המדריך המאויר הרשמי", אנציקלופדיה מאוירת שמיוחסת לסדרת דמדומים, יצאה ב-12 באפריל 2011.
בשנת 2020 יצא הספר החמישי בסדרה, midnight sun, ספר זה התקבל בביקורות מעורבות.
מאז יציאתו של הרומן הראשון, דמדומים, בשנת 2005, הספרים צברו פופולריות עצומה והצלחה מסחרית ברחבי העולם.
דמדומים היא סדרת הספרים הפופולרית ביותר בקרב צעירים נכון להיום; ארבעת הספרים זכו בפרסים מרובים.
נכון לאוקטובר 2010, הסדרה מכרה מעל 117,000,000 עותקים ברחבי העולם עם תרגומים של 38 שפות שונות ברחבי העולם.
ארבעת ספרי דמדומים קבעו ברציפות שיאים עולמיים.
כל ארבעת ספרי הסדרה עובדו לסרטי קולנוע, עיבוד קולנועי של דמדומים יצא בשנת 2008. הסרט השני, דמדומים 2: ירח חדש, יצא ב-20 בנובמבר 2009. הסרט השלישי, דמדומים 3: ליקוי חמה, יצא ב-30 ביוני 2010. הסרט הרביעי דמדומים 4: שחר מפציע, יצא ב-17 בנובמבר 2011.
בספטמבר 2024, סדרת אנימציה חדשה בשם "Midnight Sun", המבוססת על הספר "שמש חצות", הוזמנה ישירות לסדרה בנטפליקס.
בלה סוון עוברת מפיניקס, לגור עם אביה צ'ארלי, בפורקס, וושינגטון כדי לאפשר לאמה לנסוע עם בעלה החדש, שחקן בייסבול מינורי בליגה.
לאחר המעבר לפורקס, בלה מוצאת את עצמה נמשכת באופן לא רצוני לנער מסתורי ונאה, אדוארד קאלן.
בסופו של דבר היא מגלה שהוא בן למשפחת ערפדים ששותה דם בעלי חיים במקום דם אדם וכן שאדוארד נושא ביכולת של קריאת מחשבות של בני אדם וערפדים גם יחד.
אדוארד ובלה מתאהבים, אבל ג'יימס, ערפד סדיסטי מחבורת ערפדית אחרת, נמשך לצוד את בלה.
אדוארד והקאלנים האחרים מגנים על בלה.
היא בורחת לפיניקס, אריזונה, שם היא הולכת שולל אל מול ג'יימס, שמנסה להרוג אותה.
היא נפצעת קשה, אבל אדוארד מציל אותה והם חוזרים לפורקס, לאחר שהרגו את ג'יימס.
אדוארד ומשפחתו עוזבים את פורקס כי הוא מאמין שהוא מסכן את חייה של בלה.
בלה שוקעת בדיכאון עמוק, עד שהיא מפתחת ידידות אמיצה עם ג'ייקוב בלאק, שמגלה בהמשך שהוא אדם זאב.
ג'ייקוב והזאבים האחרים בני שבטו חייבים להגן עליה מפני ויקטוריה, ערפדה המבקשת לנקום את מותו של בן זוגה, ג'יימס, על ידי הריגת בלה.
אי הבנה מתרחשת, ואדוארד מאמין שבלה מתה.
אדוארד מחליט להתאבד בכך שיחשוף את עצמו לבני האדם בעיר מגוריה של "משפחת המלוכה" הערפדית בוולטרה, איטליה, אך הוא נעצר על ידי בלה, אשר מתלווה אל אחותו של אדוארד.
הם נפגשים עם הוולטורי, משפחת ערפדים חזקה, הם משתחררים תחת התנאי שבלה תהפוך לערפדה בעתיד הקרוב.
בלה ואדוארד מתאחדים, והיא והקאלנים חוזרים לפורקס.
הערפדה ויקטוריה (בת זוגו של ג'יימס מדמדומים) יצרה צבא של ערפדים "חדשים" לקרב עם משפחת קאלן כדי לרצוח את בלה כנקמה.
בינתיים, בלה נאלצת לבחור בין מערכת היחסים שלה עם אדוארד לידידותה עם ג'ייקוב.
משפחת הערפדים של אדוארד וחבורת הזאבים של ג'ייקוב מאחדים כוחות על מנת להשמיד בהצלחה את ויקטוריה וצבא הערפדים שלה.
בסופו של דבר, בלה בוחרת את אהבתו של אדוארד על פני ג'ייקוב ומסכימה להינשא לו.
בלה ואדוארד מתחתנים, אבל ירח הדבש שלהם נקטע כאשר בלה מגלה כי היא בהריון.
ההריון שלה מתקדם במהירות, ומחליש אותה קשות.
היא כמעט מתה כשהיא יולדת את הבת שלה ושל אדוארד, רנסמיי (חצי ערפדה, חצי אנושית), אבל אדוארד מזריק לבלה את הארס שלו כדי להציל את חייה והופך אותה לערפדה.
ערפדה ממשפחת ערפדים אחרת רואה את רנסמיי וחושבת אותה ל"ילדת ערפד".
היא מודיעה לוולטורי, כי קיומם של יצורים כאלה אינם חוקיים מבחינת הערפדים.
הקאלנים אוספים עדים ערפדים שיכולים להוכיח שרנסמיי היא לא ילדת ערפד.
לאחר עימות אינטנסיבי, הקאלנים והעדים שלהם משכנעים את הוולטורי כי הילדה אינה מהווה סכנה לערפדים או לסוד שלהם, והם נותרים בשלום עם הוולטורי.
מתאר את אירועי הספר בראשון בסדרה, דמדומים, מנקודת מבטו של אדוארד קאלן.
איזבלה "בלה" סוון - גיבורת הסדרה, בלה היא מגושמת ו"מגנט לסכנות".
היא בעלת שיער חום כהה ועיניים חומות.
היא מתוארת לעיתים קרובות כבעלת הערכה עצמית נמוכה וחוסר יכולת להבין את האהבה של אדוארד אליה.
יש לה חסינות טבעית מיכולות על טבעיות של ערפדים ולכן היא מוגנת מהיכולת של אדוארד לקריאת מחשבות.
לאחר הטרנספורמציה שלה לערפדה בספר הרביעי של הסדרה, בלה רוכשת את היכולת להגן על עצמה ואחרים בעזרת יכולת המגן שלה.
אדוארד קאלן - אדוארד הוא ערפד שחי עם חבורת ערפדים בעלי דעות דומות המכונה משפחת קאלן, אשר ניזונים מחיות ולא בני אדם.
במהלך סדרת דמדומים, אדוארד מתאהב, מתחתן, ואז נולדת לו ילדה עם בלה.
בתחילה, אדוארד מרגיש שנאה ההדדית כלפי ג'ייקוב בלאק בגלל אהבתו לבלה, אבל בשחר מפציע הוא מתחיל לראות את ג'ייקוב כמו אח וחבר.
כמו ערפדים מסוימים, לאדוארד יש יכולת על טבעית: קריאת מחשבות.
זה מאפשר לו לקרוא את המחשבות של מישהו ברדיוס של כמה קילומטרים.
בלה מחוסנת מכוחו כבן אדם, אבל מגלה איך להחליש את ה"מגן" שלה לאחר השינוי שלה לערפדה.
ג'ייקוב בלאק - דמות משנית ברומן הראשון, ג'ייקוב מוצג כחבר בשבט הקילוט.
הוא הופך במולד הירח לדמות עם תפקיד הרבה יותר גדול כחבר הטוב ביותר של בלה בעודה נאבקת בדיכאון שלה על אובדן אדוארד.
אף על פי שהוא מאוהב בבלה, היא בתחילה רואה אותו רק כידיד הטוב ביותר שלה.
הוא וחברי השבט אחרים יכולים להפוך לזאבים.
בליקוי חמה בלה מבינה שהיא אוהבת את ג'ייקוב, אף על פי שרגשותיה כלפיו לא גברו על אהבתה לאדוארד קאלן.
בשחר מפציע, ג'ייקוב מוצא את הנפש התאומה בתינוקת של בלה ואדוארד, רנסמיי, מה שמבטל את אהבתו לבלה.
הסדרה התקבלה בהתלהבות בכל העולם ונהפכה ללהיט שעבר גם לקולנוע וסרטיו נהפכו לשוברי קופות.
סטפני מאייר זכתה בתואר "סופרת השנה" של USA Today, ודורגה גבוה ברשימות המשפיעים בכלי תקשורת אחרים.
חן חדד בביקורת על הסרטים, כותבת כי מדובר ב"פנטזיה מהנה וחסרת יומרות" וכי "סטפני מאייר לוקחת אלמנטים משומשים ומשלבת אותם בהצלחה בקולאז' תיאטרלי ובאווירה קודרת, ומצליחה למצוא את האיזון הנכון בין מחוזות העל טבעי ובין מערכות יחסים וחוויות התבגרות.
אין ספק שמדובר בעלילה מופרכת להפליא, הן באופן שבו משתלשלים האירועים בחלקים העל טבעיים והן באלה שלא, אבל ברגע שמקבלים את הנחות היסוד של העלילה אפשר להנות ממה שקורה על המסך..."
אחרים מסבירים את הצלחתה של הסדרה בכך שהיא מצליחה לגעת בנושאים יסודיים המעסיקים בני נוער בגיל ההתבגרות: "מדובר בפחד כפול מטרנספורמציה: בתקופה זו הגוף משתנה והאישיות משתנה וישנו גם הפחד ממין.
הערפד, דמות מפתה וזוהרת וגם מפחידה, מייצג את המשיכה והרתיעה ממין בעת ובעונה אחת.
והפחד הזה עומד בסתירה לעובדה שהסרטים נוטפי אירוטיקה".
בהמשך הכתבה מובאת טענתה של הפסיכואנליטיקאית ניצה ירום כי "בני נוער שעומדים מול המין השני מצד אחד מתרגשים ומצד שני נורא מבוהלים.
ב"דמדומים" ההתאחדות עם ערפד מייצגת סימביוזה שאינה מרצון; מישהו נדבק אליך, את לא הזמנת את זה.
וכך לא צריך להודות בתשוקה או להתעסק בהתאמה.
עם זאת, היא מביעה גם ביקורת שלילית על הסדרה (ר' להלן).
לאורך השנים הביעו מספר רב של כותבים ביקורת כלי הסדרה, הן בשל רמת כתיבה נמוכה, הן בגלל המסרים השמרניים שבה, והן בשל טענות למערכות יחסים פוגעניות ומתעללות.
סטיבן קינג השווה בין כתיבתה של ג' ק' רולינג לזו של מאיירס, ואמר שבעוד שרולינג היא סופרת נהדרת, כתיבתה של מאיירס "לא מאוד טובה".
גם רובין בראון השוותה בין ספרי הארי פוטר לדמדומים ואמרה: "הארי פוטר עוסק בהתגברות על פחד, מציאת כוחות פנימיים, ועשיית הדבר הנכון אל מול עוולות; דמדומים עוסק בכמה חשוב זה שיהיה לך חבר".
קרן לנדסמן כותבת בביקורת על הספר באתר "בלי פאניקה": "עיקרו של גיל ההתבגרות הוא בגיבוש הזהות העצמית והבנת מקומך בעולם...
משום מה, במקום לתאר את התהליך המרתק הזה, סופרים רבים מעדיפים להתמקד רק בגילויים השטחיים שלו.
ברגע שנגמרים לסופרת הרעיונות ה"מגניבים" על הערפדות, היא חוזרת לשטיקים המוכרים של סופרי גיל ההתבגרות.
וכך, עם תום ההתמודדות מול צייד טורף נוראי, איזבלה המסכנה מחויבת לדדות אל נשף הסיום הכה-אמריקאי, כשהיא נשענת על זרועו של הערפד שלה".
המתח המיני בין בלה ואדוארד נבנה סביב העיסוק בשמירה על הבתולים עד החתונה.
מסרים שמרניים נוספים, כמו התנגדות להפלות וגישה מבטלת נגד הממסד הרפואי-מדעי, ניתן לראות בסיפור ההריון של בלה.
כשההריון שלה מסכן את חייה, בלה מסרבת להפיל ומתעלמת מכל עצות המומחים שסביבה, ואף מבן זוגה החושש לאבד אותה ומפציר בה שלא להמשיך את ההריון.
בסופו של דבר מתברר שהאינטואיציה שלה הייתה נכונה יותר מזו של כל המומחים סביבה.
הפסיכואנליטיקאית ניצה ירום "מצרה על כך שלמרות המהפכה הפמיניסטית, הגיבורה נשארת פסיבית ומחכה שהגבר-הערפד יפעיל אותה מינית ויעניק לה משמעות וערך...
למעשה יש בספריה נסיגה לייצוג של הגיבורה כהיסטרית (נוטה להתעלף), חסרת שליטה ומעצורים - היא המשתוקקת ואינה יכולה לעמוד בתשוקה שלה, בעוד שהגבר הוא המבוגר היודע מה טוב בשבילה".
טענות למערכות יחסים פוגעניות ומתעללות
הביקורת כנגד מערכות היחסים המוצגות בספר היא שהן מקדמות, ועושות נורמליזציה ואף אידיאליזציה של מערכות יחסים מתעללות רגשית ופיזית.
בספר מתוארת חברת זאבי האדם שבה זאבים מתאהבים מגיל צעיר מאוד באישה אחת בלבד במעין החתמה.
זוהי אהבה קבועה ולא משתנה, ואין לזאבים יכולת להחליף בנות זוג (נישואין ללא אפשרות גירושין).
כאשר מתעורר בזאב כעס, הוא אינו יכול לשלוט בעצמו ועלול לעולל מעשי אלימות קשים (הצדקה של אלימות בנישואין עד כדי השחתת פניה של אחת מבנות הזוג על ידי אחד מזאבי האדם בספר).
הולי מק'קיי כותבת בפוקסניוז – "הדבר המטריד ביותר הוא הטרנד שהופך את האלימות במשפחה ל"מיין-סטרים", עד שקהל הצרכנים כבר לא מרגיש בה".
בעקבות הצלחת הסדרה, יצאה לאור גרסת חובבים (פאנפיק) בשם "חמישים גוונים של אפור".
הולי תומאס מ-CNN הולכת אף רחוק יותר וטוענת כי - "במהלך החיזור, אדוארד עוקב אחרי בלה בהטרדה מאיימת (כי הוא כל כך אוהב אותה), צופה בה כשהיא ישנה (רומנטי)...
סיפור האהבה של אדוארד ובלה הוא שהוליד את הספר המצליח ביותר עד כה בסוג הפורנו הרך הרומנטי, חמישים גוונים של אפור.
כמו דמדומים, גם "חמישים גוונים" זכה להצלחה פנומנאלית, מה שאומר שמליונים נחשפו (אם לא הטמיעו) את הייצוגים הבעייתיים שבו לנושאים כמו BDSM, הסכמה, ודינמיקות יחסים סקסיסטיות".
דמדומים 4: שחר מפציע - חלק 1 הוא סרט קולנוע אמריקני משנת 2011 בבימויו של ביל קונדון המבוסס על הספר הרביעי והאחרון בסדרה "דמדומים", מאת סטפני מאייר.
זהו הראשון מתוך שני סרטים המהווים את העיבוד הקולנועי לספר הרביעי בסדרת הספרים דמדומים.
התסריט נכתב על ידי מליסה רוזנברג, שכתבה את כל תסריטי הסרטים בסדרה.
בסרטים מככבים קריסטן סטיוארט, רוברט פטינסון, וטיילור לאוטנר.
הטריילר הרשמי הראשון של שני החלקים יצא לאקרנים ב-15 ביוני 2011. הקרנת הבכורה העולמית של החלק הראשון התקיימה ב-18 בנובמבר 2011 (ובישראל ב-17 בנובמבר).
הסרט יצא לאור לראשונה ל-DVD ב-11 בפברואר 2012 בארצות הברית.
הסרט גרף מעל 712 מיליון דולר ברחבי עולם.
בנובמבר 2012 יצא לאקרנים החלק השני של עיבוד קולנועי זה.
אדוארד קאלן (רוברט פטינסון) ובלה סוואן (קריסטן סטיוארט) מתחתנים, השניים נוסעים לירח דבש באי אסמה - אי שקנה קארלייל לאשתו, אסמה.
במהלך ירח הדבש מקיימים בני הזוג יחסי מין, אדוארד ובלה ממשיכים את ירח הדבש בטיולים על האי אך ירח הדבש נקטע כאשר בלה חשה לפתע ברע ומגלה שהיא בהריון.
התינוקת שנמצאת בבטנה, רנסמיי (מקנזי פוי), היא חצי ערפדית הפוגעת בבלה דרך פנים גופה.
היא מרסקת לה צלע ושותה את דמה.
בשל המצב ההולך ומחמיר, קיים סיכון שבלה עלולה למות, עוד לפני שהתינוקת תיוולד.
בלה מחליטה שלא להודיע להוריה על ההריון, שמא יתחילו לדאוג.
לכן, בלה, אדוארד, רוזלי (העוזרת לבלה להגן על רנסמיי) ויתר משפחת קאלן מסתגרים בביתם בלב היער.
בינתיים, ראש שבט אנשי הזאב, סאם, מתכנן לתקוף את הבית ולהוציא את התינוקת מבטנה של בלה ולהרוג אותה, מכיוון שהם חושבים שהיא מהווה סכנה לבני האדם.
ג'ייקוב (טיילור לאוטנר) מבין שביצוע משימה זו כרוך בהריגתה של בלה, והוא מתנגד לתוכנית, ומחליט ללכת אל בית משפחת קאלן ולסייע להם במאבק נגד ראש השבט.
בסופו של דבר, ג'ייקוב מחליט לעשות עסקה עם ראש השבט: הוא יקבל חזרה ללהקה שני אנשי זאב שברחו ובתמורה, ג'ייקוב יהרוג את רנסמי.
סאם ושאר אנשי הזאב פותחים בפשיטה על הבית.
בינתיים רנסמי כבר נולדה, ונראה כי בלה גוססת.
הערפדים, שלא שתו דם אנושי כבר זמן רב, בקושי מצליחים להחזיק מעמד במלחמה כנגד אנשי הזאב.
כאשר הוא מביט בעיניה והיא מתבוננת בו בחזרה, הוא לא יכול להרגה, מכיוון שהוא מטביע בה את חותמו, מה שמונע מאנשי הזאב מלפגוע בה והם נסוגים.
אדוארד מנסה נואשות להשיב את בלה לחיים.
הוא מחדיר לה את הארס שלו, על מנת שתוכל להפוך לערפדית.
הוא נושך אותה בכל גופה, אך לא מצליח להשיבה לחיים.
הערפדים חושבים שהיא מתה, אלא שקארלייל מבין שלא כך הדבר; הם מצליחים לשמוע את קצב פעימות הלב שלה ומבינים שייתכן והצליחו להצילה.
הם מחליפים לה בגדים ומנקים אותה מהדם.
לבסוף, בלה פוקחת עיניים אדומות; כלומר, היא ערפדית טירונית.
לאחר הקרדיטים נוספה סצנה ובה נראים ארו, קאיוס ומרקוס, ראשי הולטורי (סוג של "משפחת מלוכה" ערפדית) כאשר מדווחים להם על הפיכתה של בלה לערפדית.
ארו ממלמל כי עדיין מאבקו נגד משפחת קאלן לא תם כי הוא רוצה לצרף לחיל המשמר את אדוארד, אליס ובלה.
ולדימיר (נואל פישר) מרקוס (כריסטופר היירדל)
חברת ההפקות Summit Entertainment הכריזה בנובמבר 2008 כי רכשה את הזכויות להפקת העיבוד הקולנועי לספרה הרביעי של סטפני מאייר בסדרת הספרים "דמדומים".
ב-9 בספטמבר 2011, יצא לאור הטריילר הרשמי לסרט, בו נראים חלקים מן החתונה, יחסי המין, והמלחמות בין אנשי הזאב לערפדים, ולבסוף ישנו מבוא לתחילת סצנת הלידה של בלה.
במהלך הצפייה בסצנת הלידה של בלה בבית הקולנוע לקה אדם מקליפורניה בהתקף אפילפסיה חמור שבעקבותיו כמעט ומת.
לאחר מספר ימים, אדם ביוטה לקה גם הוא בהתקף אפילפסיה בעקבות אותה סצנה.
רופאים בארצות הברית שהתראיינו בנושא, הצביעו על האפשרות ששילוב הצבעים אדום לבן ושחור שהופיעו בסרט כשהם מהבהבים הם שיכולים לגרום להתקף אפילפסיה.
מסיבה זו, כל אדם שצפה בסרט קיבל אזהרה לכך שעלולה להיגרם אפילפסיה מהסרט, ואדם שהיו לו התקפי אפילפסיה בעבר הומלץ לא לצפות בסרט.
אוכלוסיית איראן גדלה משמעותית בחצי השני של המאה ה־20, והגיעה ל־75 מיליון תושבים בשנת 2011. עם זאת בסוף המאה ה-20 צנח שיעור הילודה האיראני בצורה משמעותית.
מחקרים מראים כי קצב גדילת האוכלוסייה האיראנית ימשיך להאט עד שיתייצב מעל 100 מיליון בסביבות שנת 2050. למעלה ממחצית אוכלוסייתה של איראן היא מתחת לגיל 35, נכון לשנת 2012.
לפי הבנק המרכזי של איראן, בשנת 2012 היו 22.5% בתי אב שבהם לא הייתה אף נפש עובדת.
משפחות מרוויחות בממוצע 11.4 מיליון ריאלים (בסביבות ה־3750 שקלים) בחודש, נכון ל־2012.
לפי סטטיסטיקות הבנק העולמי/OECD באיראן, הריבוי הטבעי בין השנים 1990 ל־2008 היה 17.6 מיליון ו־32%.
שיעור יודעי הקרוא וכתוב עמד על 80% ב־2007.
כמעט 100% מאוכלוסיית איראן בקיאה בפרסית מודרנית, בנוסף כ־75%–80% מהעמים באיראן מדברים באופן בלעדי שפות איראניות (שהנפוצה שבהן היא השפה הפרסית).
הקבוצות הבולטות בקטגוריה כוללות את הפרסים, הכורדים, הגלוגים, המאזנדראנים, הלורים והבלוצ'ים.
דוברי השפות הטורקיות, כדוגמת האזרים, הטורקמנים והקשקאיים, מהווים מיעוט מבוסס.
השאר בעיקר ממוצא שמי כדוגמת הערבים, אשורים ולעיתים גם הודו־אירופים אחרים כגון פתאנים וארמנים.
ישנן קהילות קטנות של ברהואים בדרום מזרח איראן.
השפה הגאורגית מדוברת בעיקר בפי איראנים גאורגים החיים בפרידטאן ובפרידונשאהר.
כל שאר קהילות האיראנים הגאורגים של איראן איבדו את שפתם.
ספר העובדות העולמי, המבוסס על סטטיסטיקות משנת 2008, טוען כי השפה הפרסית, הלורית, הגלאגית והמאזנדראנית מהוות 66%, אזרית ושפות טורקיות אחרות מהוות 18%, הכורדית 10%, ערבית 2%, בלוצ'ים 2% והשאר 2% גם הם.
בשימוש צבאי, דמה הוא ציוד צבאי מזויף שנועד להטעות את האויב – לגרום לו להשקיע מאמץ בתקיפת הדמה (ובכך להסיט את מאמציו מתקיפת הציוד האמיתי) או ליצור רושם של עוצמה גדולה מהאמיתית.
ציוד דמה משמש בכל זירות הלחימה – ביבשה, בים ובאוויר.
ציוד דמה נועד להטעות את לוחמי האויב בעת התקיפה, ועוד קודם לכן את צבאי האויב, בעת שהוא קובע מטרות לתקיפה ומנסה לעמוד על תוכניות הצבא.
ציוד דמה משמש גם לצורכי אימונים.
ייצורו של ציוד זה זול יותר, וכאשר מדובר בתחמושת הוא נטול חומר נפץ, ולכן האימון באמצעותו אינו מסוכן.
במהלך מלחמת העולם הראשונה נעשה שימוש בטנקי דמה ובתותחי דמה להטעיית האויב.
במהלך מלחמת העולם השנייה נבנו באנגליה שדות תעופה דמה ואפילו ערי דמה, כדי להטעות את המפציצים הגרמנים התוקפים.
בקרב לה סיוטה שנערך בשנת 1944, מטוסי ארצות הברית הצניחו מאות צנחני דמה מצפון לעיר לה סיוטה שבצרפת, כדי להסיט את כוחות הגרמנים מאזורי הנחיתה של מבצע דרגון.
האונייה הבריטית "סנטוריון", שהוצאה מהשירות לפני מלחמת העולם השנייה, שטה במשך שנתיים במלחמה זו בים התיכון, כשהיא חמושה בתותחי דמה עשויים עץ, כדי ליצור רושם שעוצמת הצי הבריטי באזור גדולה מהאמיתית.
למטרה דומה שימשו שלוש אוניות סוחר בריטיות, שהוצגו כאוניות מלחמה.
מסלולי טיסה דמה – בשדות תעופה צבאיים, יוצרים מסלולי טיסה מזויפים על ידי סלילת מסלול דק חפוזה או כבישה לא יסודית של קרקע וצביעתה בזפת, בכדי לבלבל את האויב המגיע לתקוף ולפגוע במסלולים האמיתיים.
מטוסי דמה – בשדות תעופה מוצבים מטוסי דמה עשויים עץ או פיברגלס, כדי להטעות ויזואלית מטוסים הבאים לתקוף שדות תעופה אלה.
סוללות טק"א דמה – סוללות טילי קרקע-אוויר כבדות, לטווחים גדולים, הן בעלות ניידות מוגבלת ופגיעות לתקיפה מהאוויר.
לכן מוצבים בקרבתן מרכיבי דמה, כגון רכב המכ"ם, משגרי טילים, מרכז ניהול אש וכדומה שמקשים על זיהוי מרכיבי הסוללה ביעפי התקיפה.
ראדומים ריקים – מוצבים סמוך לראדומים אמיתיים במטרה להקשות על תקיפת מתקני מכ"ם (בעיקרי מכמי גילוי אוויריים נייחים).
מטרות דמה בלוחמה אלקטרונית – מטרות אלה משמשות להטעיה של מערכות מכ"ם של האויב, בכך שהן מדמות מטרות אמיתיות, ובכך מושכות אליהן טילים מונחי מכ"ם.
מוקשי דמה – מכלים מפלסטיק הנראים כמוקשים ימיים אמיתיים, אך הם ממולאים בבטון או חול.
מוקשים אלה מוטלים באוניות ומדמים שדה מוקשים; כך נוצרות מטרות דמה רבות המעכבות את תהליך שליית המוקשים ומאלצות את האויב לבזבז זמן רב ויקר.
תותחי דמה – משמשים להצגת עוצמה צבאית מוגברת.
בטנקי פיקוד ותקשורת, שאינם משמשים לירי, משמש תותח דמה להתאמת מראה הטנק לזה של טנק רגיל.
שימושים בולטים בדמיים במלחמות ישראל
במבצע מוקד שפתח את מלחמת ששת הימים נדרשו טייסי חיל האוויר הישראלי להבדיל במהלך יעפי התקיפה בין מטוסים אמיתיים למטוסי דמה.
אחת התקיפות של שדה התעופה דמייר בסוריה בוצעה על מסלולי המראה דמה שנסללו בסמוך לשדה התעופה.
במלחמת ההתשה הציבו המצרים סוללות טק"א דמה כדי להקשות על תקיפות חיל האוויר הישראלי.
בין 30 ביוני ל-3 באוגוסט 1970 ביצע חיל האוויר תקיפות מרובות של טק"א בהן אבדו מספר מטוסי פנטום.
8 מתוך 25 הסוללות שהותקפו היו סוללות דמה.
זמן קצר לפני פרוץ מלחמת יום הכיפורים ביצע חיל ההנדסה המצרי מאמץ לסתימת צינורות דמה של מערכת אור יקרות של צה"ל.
לאחר כיבוש שדה התעופה ביר גפגפה שבסיני והפיכתו לבסיס רפידים, נבנה מסלול טיסה דמה 15/33, כ-700 מטר צפון-מזרחית למסלולים הקיימים, כדי לבלבל את המצרים בעת נסיונותיהם לתקוף אווירית את הבסיס.
דַמַּה (ضمة; "צַ'מַּה" בתעתיק מדויק) (ـُ) היא אחת מתנועות התשכיל בשפה הערבית.
האות המאריכה שלה היא ואו.
בתעתיק נהוג להחליף דמה בקובוץ, וכאשר היא מלווה בוואו – בשורוק.
הדמה מציינת תנועה סגורה אחורית מעוגלת, /u/, קצרה, בדומה לשורוק העברי.
היא מסומנת בלולאה קטנה, הדומה לוואו, מעל האות.
האות המאריכה של דמה היא ואו (ﻭ), ובהופעתה היא גורמת לביטוי /uː/.
כאשר משתמשים באותיות ערביות לכתיבת ערבית מדוברת (להבדיל מהספרותית), לעיתים מסמנים "דַמַּה מַקְלוּבַּה", דהיינו "דמה הפוכה", שהיא תמונת מראה של הדמה, כדי לציין את הצליל /o/.
בפרסית, הדמה נקראת בות ונהגית /o/, אשר שונה מהגייתה בערבית.
דמדומים 4: שחר מפציע - חלק 2 הוא סרט פנטזיה רומנטי והרפתקאות ודרמה אמריקאי משנת 2012 בבימויו של ביל קונדון המבוסס על הספר הרביעי והאחרון בסדרה "דמדומים", מאת סטפני מאייר.
זהו החלק השני והאחרון בעיבוד הקולנועי לספר הרביעי בסדרת הספרים דמדומים.
בסרטים מככבים קריסטן סטיוארט, רוברט פטינסון וטיילור לאוטנר.
הקרנת הבכורה העולמית של החלק השני התקיימה ב-16 בנובמבר 2012 (ובישראל ב־15 בנובמבר, הקרנת הסרט הייתה ב-4DX (אולם ארבעה-ממדים) ביס פלנט, בו הצופה מסוגל להרגיש את הסרט תוך כדי שימוש בכיסאות זזים).
הסרט, אשר גרף מעל ל-821 מיליון דולרים ברחבי עולם ב-54 הימים לאחר שהוא יצא לראשונה לאקרנים, היה לסרט ה-5 הרווחי ביותר של שנת 2012 והסרט הריווחי ביותר מכל הסרטים בסדרת סרטי דמדומים.
בלה פוקחת את עיניה כתינוק בן יומו, היא משתוקקת לראות שוב את רנסמיי, בתה, אך היות שרנסמיי היא חצי ערפדה וחצי אנושית, אדוארד חושב שכדאי להרחיק את בלה מרנסמיי עד שהיא תתגבר על תאבונה הרב.
באמצע הצייד, בלה מריחה דם של מטפס הרים ורודפת אחריו.
אדוארד מסיח את דעתה מן המטפס, אך להפתעתו הרבה, בלה אינה מנסה להתגבר עליו.
בבית משפחת קאלן, נותנים לבלה להחזיק את רנסמיי, אך היא מגלה שג'ייקוב הטביע את חותמו עליה, מה שגורם לה להוציא אותו החוצה, ולתקוף אותו, להנאתם הרבה של אדוארד ואמט.
מנגד מסביר לה ג'ייקוב שהגורל שנועד להטביע אותו על רנסמיי גרם לכך שבימי ההריון בלה רצתה בקרבתו שלמעשה זאת הייתה רנסמיי.
קארלייל מספר לבלה שצ'רלי מתקשר פעמיים ביום, ומציע לספר לו, שבלה נכנעה למחלה ומתה.
ג'ייקוב מבין שאם קארלייל יספר זאת לצ'רלי, הוא יאבד את רנסמיי, מה שגורם לו ללכת אל צ'רלי ולחשוף את עצמו כאדם זאב לפני צ'רלי.
ג'ייקוב מרמז לו שבלה הייתה צריכה לעבור שינוי על מנת להחלים מהמחלה.
בני המשפחה נותנים לבלה עצות איך להתנהג כמו בן אדם.
כשצ'רלי מגיע, הוא ובלה שמחים לראות אחד את השני.
אדוארד ובלה מציגים לפניו את רנסמיי בתור בתם המאומצת, אך צ'רלי חושד שבלה משקרת לו, היות שלרנסמיי יש את העיניים שלה.
יום אחד, ג'ייקוב ובלה מוציאים את רנסמיי לשחק בשלג.
אירינה שהגיעה להתנצל בפני הקאלנים, רואה את רנסמיי באוויר, ומאמינה שאדוארד ובלה עברו על החוק.
בלה מבחינה באירינה ומנסה לתפוס אותה, אך אירינה נמלטת בעודה כועסת.
אירינה הולכת לוולטורי ומדווחת על פשע שעשו הקאלנים.
לפתע, אליס מקבלת חיזיון שהוולטורי באים, מה שגורם לשאר המשפחה לחפש עדים לטובתם.
אליס וג'ספר עוזבים את הקאלנים, ומודיעים להם לאסוף כמה שיותר עדים לפני שהשלג יימס.
אדוארד, בלה, רנסמיי וג'ייקוב הולכים לחפש את השבט מדנאלי.
בתחילה, טניה וקייט חושבות כמו אירינה, אך לאחר שרנסמיי נוגעת בפנייה, טניה מבינה שהצדק עם הקאלנים.
קארלייל ואסמה מרחיקים לאסוף את אליסטר ואת אמון, קבי, בנג'מין וטיה, שיוון, מגי וליאם.
אמט ורוזלי שולחים לאדוארד ובלה את גארט.
ואילו אליס וג'ספר שולחים להם את רנדל, פטר, שרלוט ומרי, וגם את האמזונות.
בלה מגלה שכישרונה הייחודי מתבטא בכך שהיא מגינה על עצמה ויכולה להגן גם על אחרים, ובשל כך אדוארד וארו לא יכלו לקרוא את המחשבות שלה.
בלה ושאר העדים מתאמנים לקראת המפגש.
ג'ייקוב וסאם עושים הסכם שלום ביניהם למקרה שילחמו נגד הוולטורי.
כל הקאלנים והעדים מספרים סיפורים מסביב למדורה שבנג'מין הדליק.
למחרת היום, המחנה של הקאלנים ניצב בשלג מול המחנה של הוולטורי.
בלה ואדוארד, מוכיחים לארו, כי רנסמיי אינה ערפדה אך גם לא אנושית, מה שגורם לקאיוס להכשיל את אירינה, וכשהיא עונה לו באופן שגוי, קאיוס עורף את ראשה ושורף את גופתה.
טניה וקייט נחושות לנקום, אך מקשיבות לאדוארד.
ארו פונה אל חבורתו בשאלה האם הם יוכלו לדעת מה רנסמיי תעשה לעולמם בעתיד.
ארו, קאיוס ומרקוס מחליטים שלמען ביטחונם עדיף להרוג את רנסמיי.
לפתע, מן היער, יוצאים אליס וג'ספר כשהם הולכים לכיוון הוולטורי.
אליס טוענת כלפי ארו שיש לה ראיות שרנסמיי אינה מסוכנת לעולם הערפדים.
ארו נוגע בידה של אליס ורואה שהיא צודקת, אך זאת אומרת לו שהוא לא יאמין לה.
אליס מסמנת לבלה להבריח את רנסמיי על ג'ייקוב משדה הקרב, ואליס מעיפה את ארו באוויר.
ארו מסמן לקחת את אליס, מה שמעורר את חמתו של קארלייל, ובינו לבין ארו מתפתח קרב אכזרי.
ארו יוצא כשידו על העליונה, הוא עורף את ראשו של קארלייל, וקאיוס שורף את גופתו ואסמה ושאר מחנה העדים נחרדים.
הדבר מעורר קרב אכזרי נורא בין הקאלנים והעדים לבין הוולטורי, החל במותו של ג'ספר וכלה במותם של קאיוס ומרקוס.
בינתיים, ארו רואה את כל האבדות שספג מהקאלנים, ומחליט להילחם באדוארד.
ונראה שהוא יצליח לערוף את ראשו של אדוארד, כשבלה מונעת מארו להרוג את אדוארד.
בלה ואדוארד מצליחים לערוף את ראשו של ארו.
כשבלה משיגה לפיד בוער, הכול נהיה לבן, ומסתבר שכל סצנת הקרב האכזרי הייתה חיזיון של אליס, שמראה אותו לארו, ומסבירה לו שזהו עתידו אם יחליט להרוג את רנסמיי.
אליס מראה לארו, קאיוס ומרקוס את נאוול, חצי ערפד וחצי אדם, שמגולל בפניהם את סיפורו.
ארו ובלה שואלים אותו שאלות, ונאוול עונה להם בהתאמה.
כדי למנוע את מותו, ארו פונה לוולטורי ואומר שלמרות הכול הם לא ילחמו, וכל חייל המשמר של הוולטורי חוזרים לביתם, חוץ מארו שנשאר להביט על אליס, אדוארד ובלה ומרמז בכך שהוא רוצה אותם.
מאוחר יותר, שכל העדים עוזבים, אליס רואה את העתיד של אדוארד ובלה.
אדוארד, שקורא את מחשבות שלה, מבין שג'ייקוב יכנס למשפחה שלו בתור בעלה של רנסמיי.
עוד יותר מאוחר, ביער, בלה מסירה מעליה את המגן, ונותנת לאדוארד המופתע לקרוא את מחשבותיה.
אדוארד ובלה שקועים בנצח שלהם.
שחקן/ית שם הדמות הערות קריסטין סטיוארט בלה קאלן גיבורת הסרט, בסרט, מתואר התפתחותה בתור ערפדה.
בעלת יכולת לשחרר סביבה מגן.
רוברט פטינסון אדוארד קאלן גיבור הסרט, בעלה של בלה ואביה של רנסמיי.
טיילור לאוטנר ג'ייקוב בלאק גיבור הסרט, הוטבע על רנסמיי, נהיה שומר וחבר קרוב שלה.
מקנזי פוי רנסמיי קאלן בתם של אדוארד ובלה, העלילה סובבת סביבה.
פיטר פצ'ינלי קארלייל קאלן אב המשפחה, עוקב אחר התפתחותה של רנסמיי.
אליזבת ריזר אסמה קאלן אם משפחת קאלן.
ג'קסון ראת'בון ג'ספר הייל בן זוגה של אליס, בעל היכולת לתמרן רגשות של אחרים.
קלן לוץ אמט קאלן בן זוגה של רוזלי, חזק פיזית ונהנה להקניט את בלה.
אשלי גרין אליס קאלן בת זוגו של ג'ספר.
בעלת מניע מרכזי בסרט, בעלת יכולת לראות את העתיד.
ניקי ריד רוזלי הייל בת זוגו של אמט, עוזרת לבלה לטפל ברנסמיי.
מייקל שין ארו המנהיג הראשי של הוולטורי, בעל היכולת לקרוא את כל ההיסטוריה המחשבתית של אדם בנגיעה אחת.כריסטופר היירדל מרקוס המנהיג השני של הוולטורי, בעל יכולת לחוש מערכות יחסים.
ג'יימי קמפבל באוור קאיוס המנהיג השלישי של הוולטורי, מתואר כהכי אכזר שבמנהיגים.
דקוטה פנינג ג'יין אחותו של אלק וחברה בחיל המשמר, בעלת יכולת לגרום אשליית כאב.
רמי מאלק בנג'מין עד ממצרים שנקרא להגן על רנסמיי, בעל יכולת להשפיע על ארבעת היסודות.
לי פייס גארט עד פטריוט שנקרא להגן על רנסמיי.
מגי גרייס אירינה מלשינה על רנסמיי לוולטורי ומקבלת את עונשה בסוף.
בילי בורק צ'רלי סוואן אביה של בלה.
ג'וליה ג'ונס ליאה קלירווטר זאבה בלהקה של ג'ייקוב.
בובו סטיוארט סת' קלירווטר זאב בלהקה של ג'ייקוב.
דניאל קדמור פליקס חבר בוולטורי בעל כוח על אנושי.ג'יי די.
פארדונחואלמיה מאסטרוכרמןחברה בברית של דאנלי, וחברתו של אלעזר.
ג'ו אנדרסון אליסטר עד שנקרא להגן על רנסמיי.
קמרון ברייט אלק אחיה של ג'יין וחבר בחיל המשמר.
בעל יכולת למחוק חושים של אחרים.ג'ודי שקוניזפרינהערפדה עם יכולת מיוחדת של יצירת אשליות; האשליות שלה לא משפיעות על בלה או על כל מי שנמצא מתחת למגן המגן שלה
לאחר שאישרו את החלק הרביעי, מספר שחקנים זעום כגון פיטר פסינלי ובילי בורק, אישרו את השתתפותם בחלק החמישי.
באותו זמן, שאר חברי הצוות היו נתונים במשא ומתן, ולבסוף הגיעו להסכם.
בחודש יוני 2010, אושר באופן רשמי פיצול הסרט האחרון לשניים ותחילת הייצור של הסרטים.
כל השחקנים הקבועים חזרו לתפקידם, בעוד שמקנזי פוי, כריסטי בורק, סייר פיקטין ואליזה פריה ישחקו את רנסמיי בגילאים שונים.
הצילומים החלו ב-1 בנובמבר 2010, והסתיימו ב-15 באפריל 2011. הצילומים צולמו ב: ביטאון רוז', לואיזיאנה, ונקובר וקולומביה הבריטית.
ביום האחרון לצילומים אמרו רוברט וקריסטין שזו הקלה לגמור סוף סוף את הצילומים.
באפריל 2012, חזרו חלק מן צוות השחקנים להשלים עוד מספר צילומים.
התגלה בינואר 2012 שהפסקול לחלק 2 כבר התחיל.
בין הפסקולים שאושרו היה: "לב של אבן" שנוגן על ידי איקו, אשר מנוגן כאשר אדוארד ובלה מדברים בבית לאחר קריאת הפתק של אליס ו"מאיפה אני בא" שנוגן על ידי בור פסיון, שינוגן כאשר בלה מתעוררת כערפדה.
קרטר בורוול, המלחין של דמדומים שחר מפציע: חלק 1, חזר להלחין את הפרק האחרון של הסדרה.
בסטודיו טיפט החלו לראשונה לעבוד על זאבי CGI (הדמיה ממוחשבת) בפברואר 2009 לסאגת דמדומים: ירח חדש, ואת המראה של היצורים התפתח והפך לצילום אמיתי יותר במהלך הסאגה, עם הקלטה משלושה במאים שונים.
"זה איזון עדין של כמה אנתרופומורפיים הזאבים האלה", אומר אריק לאוון.
ביל קונדון רצה לוודא שיש לנו תחושה של האדם או בצורת המחלף שם.
מציאת איזון של כמה מביצועים אנושיים לעומת ביצועי חיים היה חשוב לביל".
לוואן מוסיף, "ביל תמיד התייחס לזאבים כאמיתיים ולא כתוכנת מחשב שנוצרה, ומפנה אותם באותו אופן שהוא מכוון את כל שחקן.
הוא תמיד היה נותן לנו כיוון כמו שסם צריך להיות כעוס יותר.
זו הדרך הטובה ביותר לעבוד.
טיפול ביצורים האלה כאמיתיים, במקום תוכנות במחשב, היה ממש נהדר.
בגלל שאנחנו כבר עובדים על זה זיכיון לתקופה כה ממושכת של זמן, אנחנו כבר מסוגלים לשפר את המראה מתוכנית לתוכנית," פיל טיפט העיר.
"זאבים בדרך כלל די נקיים ואז ביל רצה זאבי ראנגייר, וזה אמר, הרבה יותר פרוות ויצירת גושים, כמו שהם חיים ביער.
התקדמנו לאט לכיוון משהו קצת פראי יותר.
עם זאת, יש גם איזון בין מראה וטכנולוגיה", מוסיף טיפט.
"ספירת הגופות של ההסלמה בזאבים ומכיוון שאנחנו מוסיפים הרבה יותר שיער כדי לקבל את המרקם הנכון, פרווה שבאמת עליות בטיוח הזמן.
עברנו מ-4 זאבים ל-8–12, ו-16 זאבים בחלק 2. אז אנחנו צריכים להיות זהירים מאוד באיזון, כי זה לוקח המון שעות לעבוד על כל זאב".
דמדומי שחר: מחשבות על הדעות הקדומות שבמוסר הוא ספרו של הפילוסוף הגרמני פרידריך ניטשה שיצא בשנת 1881. הספר מורכב מ-575 אפוריזמים המשתרעים על פני חמישה כרכים.
הספר תורגם לעברית על ידי ישראל אלדד, ויצא יחד עם הספר כיצד מועילה ומזיקה ההיסטוריה לחיים בהוצאת שוקן בשנת 1968.
בספר זה מקטין ניטשה את תפקידו של ההדוניזם כמניע ומדגיש את תפקידה של "תחושת הכח".
ניטשה מקדיש חלק נכבד בספרו זה לביקורת על הנצרות ולחשיפת רקבון המוסר הקונבנציונלי של התרבות המערבית עם שקיעת הנצרות.
ניטשה מביע בספר ביקורת נוקבת כלפי הנצרות בגלל מושגי החטא שבה ותפיסותיה המוסריות.
ביהדות וביהודים הוא רואה צדדים אחרים והוא בוחן אותם בצורה אוהדת.
כך למשל בספר השלישי (אפוריזם 205) הוא כותב פסקה ארוכה "על עם ישראל".
גרסת דמו, המוכרת לעיתים בעברית גם כסקיצה, היא גרסה מוקלטת ראשונית של שיר טרם עבר הפקה מוזיקלית נרחבת.
מקור הביטוי הוא במילה האנגלית להדגמה (Demonstration).
גרסת דמו יכולה לשמש לשתי מטרות עיקריות.
כלי עזר בהקלטות של שיר - במקרה זה, גרסת הדמו מהווה טיוטה מוקלטת אשר משמשת כנקודת התייחסות לשאר הנגנים כאשר אלו מקליטים את חלקם בשיר.
מוצר ראשוני להציג בפני אחרים - גרסת דמו של שיר, יכולה להדגים את רעיונות האומן בפני מפיקים, חברות תקליטים או אומנים אחרים, כדי לעניין את אחד מהנ"ל בהתחלה של עבודת הפקה נרחבת יותר על השיר.
כלי עזר בהקלטות של שיר
במהלך הקלטות של שיר באולפן, בדרך כלל מוקלט כל אלמנט בשיר אינדיבידואלית.
כלומר, שירה, קולות רקע, גיטרה, תופים, בס וכן הלאה - בהתאם לכמות הכלים אשר משתתפים בשיר, מוקלטים בנפרד .
בדרך הקלטה זו, איכותו של כל רכיב משתפרת, וניתן לשלוט באופן השתלבות הצלילים יחדיו בעריכה הסופית.
למשל, במידה וווליום התופים הוא גבוה מדי בהקלטה, ניתן להוריד אותו באופן ישיר בזמן העריכה, מבלי להקליט מחדש את כל התפקידים.
בשיטת הקלטה לייב, בה מנגנים כל הנגנים סימולטנית ביחד, אין אפשרות לשלוט בכלי בודד אשר לא משתלב היטב.
במידה וכלי אחד לא פועל באופן שסוכם מראש, יש להקליט מחדש את כל השיר.
כדי לאפשר לנגנים להבין מתי עליהם לנגן את חלקם, מוקלטת גרסת דמו של שיר, אשר מושמעת לנגנים באוזניות (כדי שהקול של הקלטת הדמו לא יוקלט בטעות).
בדרך פעולה זו, הנגן יודע באיזו נקודה עליו לנגן את החלק שלו בשיר.
בסוף הקלטת כל חלקי השיר, טכנאי הסאונד משלב את הרצועות השונות יחדיו כדי ליצור את השיר בגרסתו המלאה.
על פי רוב, כדי לא לבלבל את הנגנים, תוקלט גרסת הדמו עם מינימום של כלים.
מקובלים שני סוגים של הקלטות.
1. הקלטה אינסטרומנטלית - ללא שירה.
כלי נגינה אחד (דוגמת גיטרה) מנגן את השיר במלואו כולל קטעי מעבר בם אמור להתנגן סולו של אחד מהכלים.
2. גרסה מינימליסטית - שירה וכלי נוסף אחד (לרוב גיטרה).
הקלטת השירה עוזרת לנגנים לא להתבלבל כלפי המיקום שלהם בשיר (למשל, האם הם מקשיבים לפזמון השני או השלישי).
מוצר ראשוני להציג בפני אחרים
להקות צעירות/לא מוכרות - מקליטות גרסאות דמו לשירים מקוריים כדי להשתמש בהן להציג את עבודתן בפני אחרים.
אולם, בעוד גרסת הדמו שמשמשת להקלטות באולפן לרוב יכללו שני תפקידים בלבד - שירה וגיטרה, גרסאות דמו שאמורות להיות מוצגות בפני מפיקים או חברות תקליטים יכללו אלמנטים נוספים כגון תופים, גיטרה חשמלית, גיטרת בס, קלידים וכיוצא בזה.
הסיבה שגרסה זו תקרא דמו היא איכות ההקלטה, ובדרך כלל הפקה נמוכה.
אמנים מוכרים - לעיתים יקליטו גרסאות דמו כטיוטה ראשונית, כדי להציגן בפני עמיתיהם (חברי להקה, נגנים, מפיקים ועוד) ולהחליט כיצד יש לפתח את השיר, או כדי להוות בסיס לאלבום מתוכנן.
דוגמת המקרה בו רוג'ר ווטרס הציג בפני שאר חברי להקת פינק פלויד שתי גרסאות דמו לאלבומים The Wall ו-The Pros and cons of hitchhiking, אשר עליהם הוא עבד בביתו, כדי להחליט במשותף על איזה פרויקט הלהקה רוצה לעבוד.
במקרים רבים של אמנים מוצלחים, ישנו ביקוש גבוה של מעריצים לחומרים נדירים נוספים שהאומן או להקה הקליטו ולא שחררו.
קלטות דמו הן מקור משמעותי לחומרים נדירים שמשוחררים לציבור הרחב.
כך בגרסאות המחודשות של אלבומי דייוויד בואי אשר כוללות את גרסאות הדמו לפיהן הקליטו חברי להקתו את השירים של אלבומים כגון זיגי סטארדסט.
אוכלוסיית איטליה עומדת על כ- (), נתון זה, מציב את איטליה במקום ה- בגודל האוכלוסייה בקרב מדינות העולם.
צפיפות האוכלוסין עומדת על אנשים לקילומטר, נתון גבוה מהממוצע באיחוד האירופי.
לאחר איחוד איטליה, אוכלוסיית המדינה הייתה מעט פחות מ-22 מיליון תושבים.
קצב גידול האוכלוסין היה יחסית איטי בעשורים האחרונים של המאה ה-19. אחד ההסברים לכך הוא הגירה גדולה של איטלקים ליבשת אמריקה הצפונית והדרומית.
בסוף שנות ה-70 של המאה ה-20 לעומת זאת, גידול האוכלוסין היה גדול יותר וממושך יותר ובניגוד למדינות כמו צרפת למשל (שסבלה מאבדות רבות במלחמת העולם ה-2), באיטליה היו פחות הרוגים כך שקצב גידול האוכלוסין נפגע פחות.
גודל האוכלוסייה באיטליה, נותר למעשה ללא שינוי בין השנים 1981 ל-2001 (אפס גידול אוכלוסין), ומ-2001 ועד 2019, קצב הגידול עלה מעט, בעיקר בשל הגירה לאיטליה.
בשנת 2023 ירד שיעור הילודה באיטליה לשפל של כל הזמנים.
לפי לשכת הסטטיסטיקה המרכזית במדינה (ISTAT), ב-2023 נולדו באיטליה 379 אלף תינוקות בלבד, וזהו השיעור הנמוך ביותר מאז שנת 1861. מספר הילדים הממוצע לאישה בשנת 2023 היה 1.2 (ירידה מ-1.24 ב-2022).
נכון ל-2023, מספר הקשישים מעל גיל 80 באיטליה עמד על יותר מ-4.5 מיליון, לעומת 4.4 מיליון ילדים הנמצאים מתחת לגיל 10.
אם לא תהיה הגירה לתוך המדינה עד סוף המאה, עקב מדיניות אפס הגירה, התחזיות הן שאוכלוסיית איטליה תרד ל-30 מיליון איש.
פירמידת התפלגות האוכלוסייה לפי גיל